Diari Oficial de la Generalitat Valenciana


Sumari del DOGV 3864, del 25-10-2000 (2000/8518)

ORDRE de 13 d'octubre de 2000, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i cofinançament de projectes presentats en el marc de les iniciatives comunitàries i del programa Leonardo da Vinci.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3864

Data del DOGV
:   25-10-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8518


Data del document
:   13-10-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública

ORDRE de 13 d'octubre de 2000, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar les ajudes convocades mitjançant l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i cofinançament de projectes presentats en el marc de les iniciatives comunitàries i del programa Leonardo da Vinci. [2000/X8518]
  
En data 14 de març de 1997, fou publicada en el Diari Oficial de la Generalitat Valenciana número 2.952, l'Ordre de 6 de març de 1997, de la Conselleria d'Ocupació, Indústria i Comerç, per la qual s'estableixen les bases per al patrocini i cofinançament de projectes presentats en el marc de les iniciatives comunitàries i del programa Leonardo da Vinci.
  
Atés el caràcter plurianual dels projectes que constitueixen l'objecte de la convocatòria, i una vegada en vigor la Llei 10/1999, de 30 de desembre, de Pressupostos de la Generalitat Valenciana per a l'exercici 2000, i en compliment del que estableix l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es procedeix a publicar mitjançant la present ordre de la Conselleria d'Economia, Hisenda i Ocupació, en virtut de les competències que li han sigut atribuïdes mitjançant Decret 7/2000, de 22 de maig, del president de la Generalitat Valenciana, la línia pressupostària i l'import global màxim destinat a les ajudes previstes en el marc de l'Ordre de 6 de març de 1997, de la Conselleria d'Ocupació, Indústria i Comerç, durant l'anualitat 2000.
  
Per això i en ús de les facultats atribuïdes per l'article 35 de la Llei 5/1983, de 30 de desembre, i l'article 47 del text refós de la Llei d'Hisenda Pública de la Generalitat Valenciana.
  
ORDENE
  
Article únic
  
Per a l'exercici 2000, i de conformitat amb el que estableix la Llei 10/1999, de 30 de desembre, de Pressupostos de la Generalitat Valenciana per a l'exercici 2000, les ajudes previstes en l'Ordre de 6 de març de 1997, de la Conselleria d'Ocupació, Indústria i Comerç, es finançaran a càrrec de la secció, programa, línia i imports globals màxims que es relacionen a continuació.
  
Aplicació pressupostària 83.35.396.58 Planificació i previsió econòmica, capítol IV, línia 420 (codi comptable 2586) amb un import global màxim de 266.180.132 pessetes, cofinançades pel Fons Social Europeu.